- Auxa zexaldixa
- <
- 11
- >

11
Mozhua sigí namaklde za guakakue
1 Guñguenik abaldaxá shkalda nagaxegatshak ekí nagabeyá: “Zhiksha xaldeki juwí naxazakuagaldi, jika nakiyayogéñ mitsá agatsé guasha✡11.1 Sal 48.12-14; Ez 40.3–43.17; Zac 2.1-5 xaldeki mitsá káguba akldé nakzamakga nakzukual zhekuekue izata guwá. 2 Guatshak jubaldaxa jueyáñ zeñka zʉnake guashagába. Jinake naldakí. Aldiñki juldiú saná naldagáldekuek kakiyakbé guanuge nak. Akna kuíbuldu Jeldusaldéñ nají za naldaldixa izhgakuxanuge iyataná 42 saxa aldoxaldixa.✡11.2 Is 63.18; Lk 21.24 3 Atshaga na mozhua sigí nas shalda namaklde guakakue kakaxaldikue. Ekue na káguba sha ajanashixá shalda itshanatuka kaxazatualdiamak agatsé zhakuá ijuakuekue,✡11.3 Jl 1.13 1.260 ldiuwi*11.3 1.260 ldiuwiki 42 saxa. 3 kagi naldiniki muan guashi. nají múldigaba naldiñga azaxaitshatoxaldiamak kakaxaldikue.”
4 Ejié mozhua namaklde guakakueki Saldiñga netshi Jate kagik zhe nogauxa netshi Sáñkalda nugeñka axazauwi akldukakue. Ekueki mozhua kaldi oldibu✡11.4 Zac 4.1-14 jana nekue, mozhua guksé muñshí stualdiamak agaldaka jana nekue. 5 Naldatshak aguldiñkakueja sha kakualda gualdiák, guksé kauwijí kaxak akskaitshi nuk kayoxaldixa. Akze, mieldeja sha kakualdañga gualdiák, ekí agatsaldi shuigakue kagatsaldaldixa nzha.✡11.5 2R 1.10; Jer 5.14 6 Ai mozhua nekueki Jatetshi múldigaba naldiñga azaxaitshatoxaldiéñ ldiuwañki níxalda zéekuaki te nokshaka niuwi kaxaldé.✡11.6 1R 17.1; Lk 4.25; St 5.17 Ekíga na, mitsá juizha atshá kakldexaldiák, ni agatséki abildia za akshá atshishá✡11.6 Ex 7.14-25 guashi niuwi kaxaldaldi na, saldiñga nalda migisalshá guakuek kagik zhekuekue agisalshaldiamak atshá✡11.6 Ex 8–11; Sal 105.26-36 guashi niuwi kaxaldé naldaldixa.
7 Guatshak mitsák namaklde akuashi iyasʉgakuatshak, ezua béyakze atú guazhámak agatsé sha makuakue✡11.7 Aux 13.1; 17.8 sehuldúni zhinik iyabexaldinik kaukakshiji kagubiyaldini kakuaxaldixa. 8 Gualdini kauwijí abuáki kuíbuldutemaxaga saldiñga aldeyéñ sha sha noxaldixa. Exa na kauwijí Sáñkalda kaldixa axaldiya akuaxananeñkaga na zaldá.†11.8 Aiki Jeldusaldéñ. Eñkaga na aldunaldiñki Sulduma✡11.8 Gn 19.1-24; Jer 23.14 azhi Ejiptu axezhuka. 9 Amak abuákueki sha sha nogatshakna saldiñga kuíbuldu, saldiñga saná, saldiñga sha sha zukuaxa saná na nahauxa zaldakueja maikldiuwi naldiniki muan ai za atuaté aldogatshakna kagi iyashishazháldixa. 10 Egabá ekue shuane shalda kagik zhekuekueki zeñ kakldeshi na, ataba atabañ jika izhgaxáu izhgaxáu zalda ajanashatoxaldixa. Jinake naldakí. Ai mozhua Jatetshi múldigaba naldiñga zʉxaitshixakueki zʉxaita guiyaba katuñshatone nalguák.
11 Gualdini amak maikldiuwi naldiniki muan zegatshake, Jatejañga mokue alduna kagegatshak jeñ izhgaté.✡11.11 Ez 37.5 Ekí izhgaldagaté atuatshakna atemajañ zhe kakzukualdixa. 12 Gualdini ai mozhua nekue jékaldaxa zhinikga múldigaba jaldáñ ekí kaxaldegaté aldukaldixa: “Jexa iyabexa guwíñ.” Kaxaldexaldiake aguldiñkakueja tuatoxaldieñga mauwik jékaldeldi jeñ alditshí gualdixa.
13 Atshaga na, kakshata atemajañ neyatshake, juwí kuíbulduk uguá taba naldé ezua naldashiñki‡11.13 “1/10” nuk tiñguatshake, káguba 7.000 shuixaldixa. Guatshak abanaldixakueki zhe kakzeshiñgaba, Jate jékaldaxa zalda za na akldé akzamakga agazukualdixa nzha.
14 Ekí zegaté tualdatshake wizhája “wau wau wau, mitsá guiyaba mitualdixa” guaklde mozhuaneki amak zek. Guatshak maiguane atualdixaki mijá nagateñga nakldók.
Kuguane tata axazajuine
15 Ekí tuñgukuenik Jateja guaklde uldeñka kuguaneja tata agasjuigatshake, jékaldaxa múldigaba ekí jaldáñ akuaxaldá:
“Kagik asanek guauxaki Jate nauwijí Sáñkaldatshi za nek ni gu.
Ekíga na, aldéñ zʉnekualdal gaxaldixa guakldalguamak gaxanetshi za nek ni gu.
Akna saneshi za sanegatoná nzha.✡11.15 Dn 7.14”
16 Ekí akuagatshak, 24 duebakue Jate nugeñka kauwijí sanexa xaldoxék izhoguekueja Jate akldé akzamakga agazukualdiamak ishkajiezhi, nuldu axayoshi 17 ekí akuaxaldá:
“Saldiñga netshi Jatek, Sáñkalda auxaga kama mixaldé, saldiñga miksuikuegaba ni maldá.
Mañki izhoshiñga naxabaldogamakga kaiga jiaga mizhuka, [niuwizhíne jiaga izhoshiñga mizhogataná,] ‘zeñ nzhakldék’ ni kabikbé.
Jinak ekí mikbeyakí. Mañgaba mijí kama zʉxaita ne zhiksui makueniki, saldiñga aksanegapanamalde nak.
18 Akze, saldiñga kuíbuldukueki nusá kakzegatogeñga, atemajañ kaxañ guiyaba kabatuñshaldiéñ ldiuwañ zek na gu.✡11.18 Sal 2.1-6
Saldiñga shuanekue guiyaba tuakue kagatsé axamizhaxaldiéñ ldiuwañ zek na gu.
Mijí múldigaba naldiñga zʉxaitshixakue zʉnake mixazauwá nonekue shalda janshizhe maxatshaldiéñ zek na gu.
Ekí maxatshatshaga na mijí nekldekue, ma za akldé mikzukui zhema makizhukakue, ai itsé, ai itsaldagálde axajankakue, ekíga janshizhe kabaxatshaldiéñ zek na gu.
Ne kagik zʉzusakuxakueki nuk kakuaxa makualdiéñ zek na gu.”
19 Akuagatshake jékaldaxa juwí Jate izhogaldiñki akpezhatshake eniñga ezua te tu. Aiki Jateja “maiñ na ishkualdiñga izhokuge nakldá” guaka.✡11.19 Ex 25.10-22; Eb 9.4,23 Atshaga na, kuizhbañgui negatshak tubá tubá atshiji, akauldi, kakshata juizhi neyatshak, núgalda atemajañ tinaté tu.

- Auxa zexaldixa
- <
- 11
- >

✡11:1 11.1 Sal 48.12-14; Ez 40.3–43.17; Zac 2.1-5

✡11:2 11.2 Is 63.18; Lk 21.24

✡11:3 11.3 Jl 1.13

*11:3 11.3 1.260 ldiuwiki 42 saxa. 3 kagi naldiniki muan guashi.

✡11:4 11.4 Zac 4.1-14

✡11:5 11.5 2R 1.10; Jer 5.14

✡11:6 11.6 1R 17.1; Lk 4.25; St 5.17

✡11:6 11.6 Ex 7.14-25

✡11:6 11.6 Ex 8–11; Sal 105.26-36

✡11:7 11.7 Aux 13.1; 17.8

†11:8 11.8 Aiki Jeldusaldéñ.

✡11:8 11.8 Gn 19.1-24; Jer 23.14

✡11:11 11.11 Ez 37.5

‡11:13 11.13 “1/10”

✡11:15 11.15 Dn 7.14

✡11:18 11.18 Sal 2.1-6

✡11:19 11.19 Ex 25.10-22; Eb 9.4,23

© 2015 WBT