- 1 Juañ
- <
- 5
- >

5
Jatetshi Asukuá za alduna ishakue
1 Mieldeke “Saldiñga netshi Jateja ezua zʉnekualdal zʉñgakaxaldixa guakldaneki Duwe Jesúga nakldá” jañgui ipanañkaldekuañ guana, Jateja abisajañ zʉnakukshane, ají sukua giemikuegaba nekalde. Guatshak Nauwijate kizhgajañguxa kaldakna etshi sukua nekldekue jiaga kizhgajañguxa.✡5.1 Jñ 1.12-13; 1Jñ 4.15 2 Akze, Nauwijate namak giemi izhgajañgui, aldéñ atshakue guagamak atshiji kizhogéñ zhinik na, etshi sukua nekldekue jiaga kizhgajañguxa zʉñkualdaka. 3 Akze, Saldiñga netshi Jate izhgajañguaki ekí ne: Aldéñ atshakue guagamak za atshá. Ai atsha guakue guakaki atsháasa jiba neki naldazhé.✡5.3 Jñ 14.15; 1Jñ 4.21; 2Jñ 6 4 Jinake naldakí. Mieldeke Jatejañga abisajañ zʉnakukshanekuañki jai kagik zalda za jañguxakue ajanashamak atshakue zʉñgasanegatshak jiaga, amak atshañkaldáaldixa nak. Miya zhinik ekí sha atshák agubiyanazʉnaka naldakí. Duwe Jesú alduna kishéñ zhinik.✡5.4 Jñ 16.33; Ep 6.16; 1Jñ 3.9; 4.4 5 Akze, ¿mieldek shi kagik sha atshák agubiyakualdixa na? Ezuañgaba “Duwe Jesúki Jatetshi Asukuága shakldá” jañgui alduna ishiji kizhukakuañ.✡5.5 1Jñ 4.15
Duweki “me ne” zʉnatuñshixakue
6 Akze, Duwe Jesúki zʉnekualdal kagik nagueni ají jiba atshapanatshak nik ajaukshá.✡5.6 Mt 3.13-17; Ex 29.1-21 Ai za atshazhá, zʉnekualdaldiamak abi akzuldi shuizhá.✡5.6 Is 53; Jñ 19.33-37 Jatetshi Aldunaja guana ekí atshane shalda zʉnatuñshi, “me ne” zʉñwashekual za nuka. Jinake naldakí. Aldéñki naldiñga nahamakga, namaklde ne zʉnatuñshixa nak.✡5.6 Jñ 14.26; 15.26; 1Kt 2.9-16; 1Jñ 2.27 7 Akze, Duwe namaklde ne zʉnatuñshatukakueki maigua nekue. [Jékaldaxa izhukakueki Nauwijate, Duwe Jesúga Jatetshi Múldigaba, Jatetshi Alduna. Maigua aldaldatshak ezuameñga nekue.✡5.7 Dt 19.15; Jñ 1.1; 10.30; Aux 19.13 8 Naldatshak jiak jai kagik jiaga maigua nañga.] Aikuega na, ezua agatsalda neki Jatetshi Alduna aldéñga zʉñgene. Mozhua agatsalda neki Duwe Jesú nik ajaukshane. Maigua agatsalda neki Duwe Jesú zʉnekualdaldiamak abi akzuldi shuane. Ai maigua aldaldatshak zhualduxa izhgakualdi aldoshi na, Duwe “me ne” shalda zʉnatuñshatukakue.
9 Guatshak nasʉñ kágubake ezuaja tunamak ne zʉñmeyaldiake, “namak ni guak” jañgui kagipanka. Kágubakgaba jiaga ekí kishkatshixa nake, Saldiñga netshi Jateja Asukuá shaldaga akuahamak zʉñmeñká✡5.9 Mt 3.16-17; 17.5; Jñ 5.36-40; 8.14-18 míñgaki akaldak akzé nak agipanakue naldashá. 10 Mieldeke Duwe Jesú Jatetshi Asukuá namak jañgui ipanañkaldeke, nauwijí aldunaldi “Jateja guakáki namak sha guak” jañgui, aik za kama gúxañkalde kalduka. Ekí ne, mieldejañki Jateja guaká agipanakí naldaldiake, naldagálde zukuaká janañga axazgualdixa. Jinake naldakí. Jatejañga Asukuá shalda akuahamak ne akbeyatshak jiaga, namak jañguagálde nak.✡5.10 Jñ 3.33; Alm 8.16; 1Jñ 1.10
11 Akze, Jateja jalde guana akuahamak ne zʉñmeñka: Asukuá zʉnekuane namak jañgui ipanañkaldekuañ za na abisajañ izhoshiñga zʉnezhokshapanane.✡5.11 Jñ 1.4; 1Jñ 2.25; 4.9 12 Akna mieldeke Asukuá ipanañkaldekuañki abisajañ izhoshiñga kizhuka. Ekí ne, mieldejañki Asukuá ipanakí naldaldiák, e na izhoshiñga izhogazháka naldaldixa nzha.✡5.12 Jñ 3.15-16,36; 5.24
Aldiwe kakbene
13 Maiñ “Duwe Jesúki Jatetshi Asukuága nazikuanamak nakldá” jañgui ipanaminekuañ na jalde kalta ekí miñgakauwatokuge. Ekíki abisajañ izhoshiñga izhogapanamine muldetua miñkualdiñga mizhekualdaldiamak. [Ekíga na, abá naldakí “Jatetshi Asukuá Duwe Jesú nazikuanamak shakldá” alduna ishalga minoxaldiamak.]✡5.13 Jñ 20.31; 1Jñ 1.1-2
14 Ekí zʉñkualdi na, zʉñzek naldakí Jatek axaldakldazʉnaka. Akze, aldéñ ji akshishakue zʉnajañguamak akshishakualdiake, “naldukaldixa shakldá” zʉñkué.✡5.14 Ep 3.12; 1Jñ 3.22 15 Ji akshisháñkalde zʉnaldukaldixa zʉñkualdi na, ekí jiaga zʉñkué: Ji akshisháñkaldeki amak zʉñkatshá guanega naldaldixa.✡5.15 Is 65.24
16 Akna mitsake ezuak Duwe ipanaminekuañga sha atshiji, ijuldunaté mitualdiake, e shalda Jatek akshishakue. Ekí akshishaminamak Jatek agakualdinatshake, ek agajué abá guagába, aldéñ nañga muldetua izhokshaldixa. Ai jiaga, Jatek agakualdinakakga sha atshane naldaldiák za na ekí Jatek akshishakue. Ne, ezua sha atshá Jatek agajué za izhoshiñga mezhokshakue atshaté mitualdiake, ai shaldaga Jatek akshishakueki miñmeyakí.✡5.16 Job 42.8-9; Mt 12.31-32; Jñ 17.9; Eb 10.26-27 17 Akze, saldiñga kutám ne atshá guakueki Jatek sha axatshiji nuxa ne. Naldatshak sha atshá agakualdi guakueki amak magakualdinaldiake Jatek agajué za izhoshiñga nogakueñka mauldeyasé.✡5.17 1Jñ 1.9; 3.4
18 Ekí zʉñkualdaka: Jateja abisajañ zʉnakukshanekuañki sha atshál izhoxañkaldáaldixa. Akze, Jatetshi Asukuága numañ zʉnatuwi izhogakna, sha atshátshi sáñkalda jiséki sha zʉnakuá akzegazháldixa.✡5.18 Jñ 10.27-29; Alm 8.38-39; 1Jñ 3.9 19 Ekí jiaga zʉñkué: Nasʉñ Duwe Jesú ipanañkaldekuañki Jatetshi sukuakue nekalde. Ne saldiñga e iyapanazhánekueki jisé jai kagik sanegatukaja za kaksaneka.✡5.19 Jñ 12.31; 14.30; Ep 2.2 20 Ekí jiaga zʉñkué: Duwe Jesú Jatetshi Asukuá giemiga zʉñkaldaklde. Jinak zʉñkaldaklde naldakí. Saldiñga netshi Jate nahamakga ne “me ne” muldetua zʉñgajieñguanéñ zhinik na, Jate na ishkabaldexal izhogakualdixa nak. Jate namakldeldi ekí kizhogamakga na, Asukuá Duwe Jesúldi kizhuka. Duwega na Jate namaklde, abisajañ izhoshiñga mezhokshakue nakldá.✡5.20 Jñ 1.14,18; 17.3; 1Jñ 5.10-12
21 Shui sukuakuañ, Jatek mimagajuekuaka jigabá akldé agazukuxak agajué za noshi, be minoxaldí.✡5.21 1Kt 10.14
Ekíga shi naldí.

- 1 Juañ
- <
- 5
- >

✡5:1 5.1 Jñ 1.12-13; 1Jñ 4.15

✡5:3 5.3 Jñ 14.15; 1Jñ 4.21; 2Jñ 6

✡5:4 5.4 Jñ 16.33; Ep 6.16; 1Jñ 3.9; 4.4

✡5:5 5.5 1Jñ 4.15

✡5:6 5.6 Mt 3.13-17; Ex 29.1-21

✡5:6 5.6 Is 53; Jñ 19.33-37

✡5:6 5.6 Jñ 14.26; 15.26; 1Kt 2.9-16; 1Jñ 2.27

✡5:7 5.7 Dt 19.15; Jñ 1.1; 10.30; Aux 19.13

✡5:9 5.9 Mt 3.16-17; 17.5; Jñ 5.36-40; 8.14-18

✡5:10 5.10 Jñ 3.33; Alm 8.16; 1Jñ 1.10

✡5:11 5.11 Jñ 1.4; 1Jñ 2.25; 4.9

✡5:12 5.12 Jñ 3.15-16,36; 5.24

✡5:13 5.13 Jñ 20.31; 1Jñ 1.1-2

✡5:14 5.14 Ep 3.12; 1Jñ 3.22

✡5:15 5.15 Is 65.24

✡5:16 5.16 Job 42.8-9; Mt 12.31-32; Jñ 17.9; Eb 10.26-27

✡5:17 5.17 1Jñ 1.9; 3.4

✡5:18 5.18 Jñ 10.27-29; Alm 8.38-39; 1Jñ 3.9

✡5:19 5.19 Jñ 12.31; 14.30; Ep 2.2

✡5:20 5.20 Jñ 1.14,18; 17.3; 1Jñ 5.10-12

✡5:21 5.21 1Kt 10.14

© 2015 WBT